stanford-oval/wikipedia huggingface dataset:
The Saboteur (משחק וידאו)
משחקיות

המשחק הוא משחק אקשן והרפתקאות המתרחש בעולם פתוח ומשוחק מנקודת מבט של גוף שלישי (השחקן רואה את הדמות מאחורי גבה). השחקן יכול לחקור את פריז הכבושה, חלק מהאזורים הכפריים שבה וחלק קטן מגרמניה. אלמנט הצבע הוא אלמנט מפתח במשחק: אזורים שעליהם שולטים כוחות רבים של נאצים מאויירים בצבעי אפור, מלבד אישוני הדמויות, אורות הרחוב, דם, הסמל של המחתרת הצרפתית (צבוע בכחול) וחלק מהסמלים הגרמניים (צבועים באדום ועליהם צלב קרס). באזורים הכבושים ישנו מספר גדול של חיילים נאציים, מה שמקשה על השחקן להתגנב ולבצע פעולות בחשאי. על מנת "להעניק השראה" לתושבי האזור, על השחקן להחליש את הכוחות הנאציים השולטים על האזור. כתוצאה מכך, אזרחי האזור מתמלאים מחדש בתקווה והאזור מתמלא בצבעים רגילים. הנאצים באזור זה לא ייעלמו לחלוטין, אבל לשחקן תהיה אפשרות יותר גדולה לברוח מהם או להסתתר. בנוסף, החיילים הנאצים באזור ששוחרר לא יפטרלו באזור במספרים גדולים, אלא ירוכזו בבסיסים ובמגדלי תצפית מסביב. האנשים ששון שחרר ייקחו חלק פעיל בקרב. לדוגמה, אם שון נכנס לקטטה עם חייל נאצי באזור צבוע לחלוטין, המחתרת הצרפתית, המאקי ואפילו אזרחי פריז ייתערבו בקרב ויעזרו לשון.
במהלך המשחק, שון יכול לשדרג את היכולות שלו בעזרת "הטבות" לדוגמה, דיוק יותר גבוה בשימוש ברובה צלפים, יותר תחמושת לנשק, יכולת לבצע נזק יותר גבוה ועוד. הטבות ניתנות לשחקן לאחר ביצוע פעולות מסוימות כגון בריחה מאזעקות, צליפה במטרות או הריסה של מספר מוצבים גרמניים. לשחקן יש יכולת לטפס על גגות הבניינים ולעיתים למצוא שם תיבות ציוד מהצבא הבריטי או עבור שימוש ברובה צלפים והריגת מטרות שונות. מוסכים רבים זמינים ברחבי מפת המשחק בהם השחקן יכול לשמור רכבים שאסף או לתקן רכבים שניזוקו. השחקן יכול להתחיל קרב אגרופים שמעורר רעש או להשתמש בהתגנבות וללבוש תחפושת של חייל נאצי כהסוואה.
אם השחקן ימות במהלך שיטוט חופשי במפת המשחק, כל הנשק והרימונים שנאספו ילכו לאיבוד. השחקן יכול לקנות נשקים, תחמושת, מטעני חבלה, מפות ושאר דברים שימושיים מהשוק האפור שפרוש ברחבי העיר. לאחר שהשחקן רכש נשק מסוים, הוא יכול להשתמש בו בכל עת שיחפוץ.
משחקיות > מופע חצות - The Midnight Show

שחקנים שרכשו עותק של המשחק עבור ה-Xbox 360 או הפליסטיישן 3 מקבלים במתנה קוד אותו הם מזינים במשחק ומקבלים איתו תוכן נוסף למשחק. שחקני המחשב האישי שרכשו עותק מקורי של המשחק קיבלו את התוכן כבר מובנה במשחק בלי צורך בהזנת קוד. התוכן הנוסף עבור המשחק שוחרר בהמשך לחנויות של Xbox ופלייסטיישן.
התוכן הנוסף מעניק לשחקנים גישה לבתי בושת ובתי מסתור נוספים. בנוסף, משחקון חדש נוסף למשחק ובו השחקנים יכולים להרוויח חפצים נדירים שלא מופיעים במפה הרגילה כגון מכוניות נדירות. התקנה של התוכן הנוסף מציגה את נשות בתי הבושת בעירום חלקי, אך לשחקנים עדיין ניתנת האפשרות להסתיר את העירום בהגדרות המשחק. הפיצ'ר גרר אחריו תגובות זועמות בשנה שבה המשחק יצא.
פיתוח

המשחק היה "שירת הברבור" של האולפן, כיוון שלאחריו האולפן נסגר לצמיתות.
אומן הקונספט של המשחק, ג'ייסון הלזרו הצהיר שתוכן שלם ואזורים שונים נחתכו ממפת המשחק בשלבי העריכה, כגון אזור הררי עליו קיים מתקן שמאחסן בתוכו טיל נאצי ענקי בשם "ולהל", מטוס נאצי בשם "XJ-05" שהיה אמור לשמש כקרב בוס וכן מטוס קטן יותר בשם "JX-07" אותו יכלו השחקנים להטיס.
לאחר שהמשחק יצא לאור, שחקנים רבים שבמחשב שלהם מותקן כרטיס מסך מסוג "ATI" לא הצליחו לשחק בכלל. חלק מהחנויות שמכרו את המשחק, ביניהם גם החנות Direct2Drive כתבו אזהרה באתר החנות לפיה המשחק לא יציב על חלק מהמחשבים. פתרון חלקי לבעיה דרש מהשחקנים לכבות את אחד המעבדים שלהם במחשבים עם שתי ליבות, מה שאמנם הפעיל את המשחק, אבל בביצועים מאוד נמוכים. עובדי האולפן שעלו על הבעיה שחררו טלאי (פאץ') שתיקן את הבעיה באופן חלקי .
ביקורות

לפי האתר Metacritic, גרסת המחשב האישי קיבלה ביקורות יחסית אוהדות, בזמן שגרסאות ה-Xbox 360 והפלייסטיישן 3 קיבלו ביקורות מעורבות.
הערות שוליים

↑  The Saboteur, Metacritic (באנגלית)
↑  The Saboteur - Wireless - GameSpy, web.archive.org, ‏2010-06-05
↑  Saboteur First Look, GameSpot (באנגלית אמריקאית)
↑  Jim Reilly, Nude Pack Gives Gamers Choice in The Saboteur, IGN, ‏2009-12-04 (באנגלית)
↑  John, Tracey (2009-12-08). "Sex and 'The Saboteur': Dev Talks Nudity in New Game". Time (באנגלית אמריקאית). ISSN 0040-781X. נבדק ב-2022-07-21.
↑  Pete Haas published, The Saboteur's Lost Level And Boss Fight Revealed, CINEMABLEND, ‏2010-01-19 (באנגלית)
↑  The Saboteur Download | Buy The Saboteur from D2D, web.archive.org, ‏2011-10-01
↑  "PC Saboteur sabotaged by ATI cards". Eurogamer.net (באנגלית בריטית). 2009-12-10. נבדק ב-2022-07-21.
↑  The Saboteur, Metacritic (באנגלית)
↑  The Saboteur, Metacritic (באנגלית)
↑  The Saboteur, Metacritic (באנגלית)
Whole Lotta Money

"Whole Lotta Money" הוא סינגל שהוקלט על ידי הראפרית האמריקאית ביה. השיר יצא לאור ב-18 במאי 2021, על ידי חברת התקליטים אפיק רקורדס, כסינגל החמישי מתוך המיני-אלבום שלה, For Certain. הקליפ של השיר יצא לאור ב-8 באפריל 2021. בעקבות ההצלחה הוויראלית בפלטפורמת המדיה החברתית טיקטוק, הודיעה ביה על צאת גרסת רמיקס לשיר יחד עם הראפרית ניקי מינאז'.
מיקומי שיא

|   ‏‏‏  מצעדים שבועיים (2021)> מדינה |   ‏‏‏  מצעדים שבועיים (2021)> מצעד |   ‏‏‏  מצעדים שבועיים (2021)> מיקום שיא |   ‏‏‏  מצעדים שבועיים (2021)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 3 |  |
|  ארצות הברית | מצעד שירי ה-R&B/היפ-הופ | 40 |  |
|  ארצות הברית | מצעד השירים הקצביים | 24 |  |
רמיקס

ב-9 ביולי 2021, הוציאה ביה את הרמיקס הרשמי של השיר, בו משתתפת הראפרית האמריקאית ניקי מינאז'.
רמיקס > רקע והוצאה

יום לפני צאת השיר, שיתפה מינאז' ברשתות החברתיות שתכריז למחרת בשידור חי באינסטגרם שלה משהו חשוב מאוד. בליל צאת השיר היא הכריזה בשידור חי, יחד עם ביה, על צאתו של הרמיקס.
רמיקס > מיקומי שיא

|   ‏‏‏  מצעדים שבועיים (2021)> מדינה |   ‏‏‏  מצעדים שבועיים (2021)> מצעד |   ‏‏‏  מצעדים שבועיים (2021)> מיקום שיא |   ‏‏‏  מצעדים שבועיים (2021)>  |
| --- | --- | --- | --- |
|  ארצות הברית | בילבורד הוט 100 | 16 |  |
|  ניו זילנד | המצעד הניו זילנדי הרשמי | 11 |  |
רמיקס > היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 11 בדצמבר 2020 | הזרמת מוזיקה • הורדה דיגיטלית | מקורית | אפיק |  |
| ארצות הברית | 18 במאי 2021 | רדיו להיטים עכשוויים | מקורית | אפיק |  |
| עולם | 9 ביולי 2021 | הזרמת מוזיקה • הורדה דיגיטלית | רמיקס | אפיק |  |
The Way I Loved You

| --- | --- |
 שיר בביצוע טיילור סוויפט
 מתוך האלבום Fearless
 יצא לאור:  11 בנובמבר 2008
 תאריך הקלטה:  2007–2008
 סוגה:  קאנטרי
 שפה:  אנגלית
 אורך:  4:04
 חברת תקליטים:  ביג משין
 כתיבה:  טיילור סוויפט, ג'ון ריץ'
 הפקה:  נייתן צ'פמן, טיילור סוויפט
The Way I Loved You (בעברית: הדרך בה אהבתי אותך) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, Fearless. השיר יצא לאור ב-11 בנובמבר 2008, בסמוך לצאת האלבום, על ידי חברת התקליטים ביג משין רקורדס.
אף על פי שלא יצא כסינגל שיווקי ולא כסינגל, הצליח השיר להגיע למקום ה-72 במצעד הבילבורד הוט 100.
רקע וכתיבה

סוויפט פיתחה עלילה בדיונית עבור השיר "The Way I Loved You", העוסק בהעדפת מערכות יחסים מסובכות, וביקשה לכתוב את השיר עם הפזמונאי ג'ון ריץ'. הוא היה מסוגל להזדהות עם העלילה, בשל היותו האדם המסובך הדרך כלל במערכות יחסים. השניים פנו לשיר משתי זוויות שונות תוך כדי כתיבתו.
נייתן צ'פמן שעבד עם סוויפט על מיטב שיריה כדוגמת "You Belong with Me", ו-"Love Story", הפיק עמה יחד את השיר הזה.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-168 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 74 |  |
| רולינג סטון | כל 206 השירים של טיילור סוויפט, לפי דירוג | 168 |  |
| BuzzFeed | 167 השירים הטובים ביותר של טיילור סוויפט, לפי דירוג | 157 |  |
| NME | השירים הטובים ביותר של טיילור סוויפט, לפי דירוג | 142 |  |
| Paste | 158 השירים הטובים ביותר של טיילור סוויפט, לפי דירוג | 55 |  |
| Vulture | 179 השירים הטובים ביותר של טיילור סוויפט, לפי דירוג | 95 |  |
הצלחה מסחרית

השיר זכה להצלחה נאה בארצות הברית אף על פי שלא יצא כסינגל. הוא הגיע למקום ה-72 במצעד הבילבורד הוט 100, תוך שאיגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה, מה שהופך אותו לאחד מהשירים הנמכרים ביותר מהאלבום.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-28 מיליון השמעות.
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ארצות הברית | בילבורד הוט 100 | 72 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 538,000 |
 מכירות + הזרמת מדיה בלבד
The Way I Loved You (Taylor's Version)

| --- | --- |
 שיר בביצוע טיילור סוויפט
 מתוך האלבום Fearless (Taylor's Version)
 יצא לאור:  9 באפריל 2021
 תאריך הקלטה:  2020–2021
 סוגה:  קאנטרי
 שפה:  אנגלית
 אורך:  4:03
 חברת תקליטים:  ריפבליק
 כתיבה:  טיילור סוויפט, ג'ון ריץ'
 לחן:  טיילור סוויפט, ג'ון ריץ' 
 הפקה:  כריסטופר רו, טיילור סוויפט
 
The Way I Loved You (Taylor's Version) (בעברית: הדרך בה אהבתי אותך (גרסתה של טיילור)) היא הקלטה חוזרת של "The Way I Loved You". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי Fearless (Taylor's Version), ההוצאה החוזרת של אלבומה משנת 2008.
The Way I Loved You (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 93 |  |
|  ארצות הברית | בילבורד הוט 100 | 94 |  |
|  ארצות הברית | LyricFind U.S. | 7 |  |
|  ארצות הברית | מצעד שירי הקאנטרי | 24 |  |
|  ארצות הברית | רולינג סטון טופ 100 | 53 |  |
הערות שוליים

1 2 3 4  Taylor Swift – The Way I Loved You (באנגלית), נבדק ב-2021-01-03
↑  Taylor Swift, Billboard
↑  WebCite query result, www.webcitation.org
↑  Taylor Swift – You Belong with Me (באנגלית), נבדק ב-2021-01-03
↑  Taylor Swift – Love Story (באנגלית), נבדק ב-2021-01-03
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
1 2  The Way I Loved You - RIAA
↑  The Way I Loved You - Commentary, נבדק ב-2021-01-03
↑  Taylor Swift - "The Way I Loved You" Sales, טוויטר, ‏5 בפברואר 2020
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: bbd98f0f-98d6-34b0-b927-55dff9c1b8eb
Yo (אלבום)

Yo (בעברית: אני) הוא אלבום האולפן השישי של זמרת הפופ דאנס הרומנייה אינה. את האלבום הוציאה לאור ב-31 במאי 2019 חברת התקליטים רוק ניישן, והוא כולו בשפה בספרדית. מהאלבום יצאו חמישה סינגלים.
רקע

אינה החלה לעבוד על האלבום כבר בשנת 2016. בנוסף סיפרה שהוצעו לה 50 שירים שונים שנכתבו עבור האלבום. ב-16 באוקטובר 2018, העלתה סרטון לעמוד הרשמי שלה ביוטיוב שנקרא: "Yo". בסרטון הקצר היא מתארת את האלבום.
במהלך שנת 2018, סיפרה אינה בראיון שהאלבום אמור לצאת בחודש דצמבר וכי היא "מקשיבה הרבה לאלבום והיא והצוות שלה משנים כל מיני דברים, ומפילים פסוקים מתאמים". אך לבסוף אינה דחתה את האלבום והכריזה מחדש על תאריך צאתו, תוך שחשפה את העטיפה ב-24 במאי 2019, בעמוד האינסטגרם שלה.
רשימת רצועות

| Yo> מס' | Yo> שם | Yo> משך | Yo>  | Yo>  | Yo>  | Yo>  | Yo>  | Yo>  | Yo>  |
| --- | --- | --- | --- | --- | --- | --- | --- | --- | --- |
| 1. | Ra  | 2:55 |  |  |  |  |  |  |  |
| 2. | Contigo  | 3:12 |  |  |  |  |  |  |  |
| 3. | Iguana  | 2:41 |  |  |  |  |  |  |  |
| 4. | Sí, Mamá  | 2:37 |  |  |  |  |  |  |  |
| 5. | Sin Ti  | 3:27 |  |  |  |  |  |  |  |
| 6. | Locura  | 2:48 |  |  |  |  |  |  |  |
| 7. | Fuego  | 2:48 |  |  |  |  |  |  |  |
| 8. | Tu Manera  | 2:45 |  |  |  |  |  |  |  |
| 9. | La Vida  | 3:01 |  |  |  |  |  |  |  |
| 10. | Gitana  | 3:12 |  |  |  |  |  |  |  |
| 11. | Te Vas  | 3:15 |  |  |  |  |  |  |  |
| משך כולל: | משך כולל: | 32:41 |  |  |  |  |  |  |  |
הערות שוליים

↑  פרומו לאלבום, 2018
| אינה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Hot • I Am the Club Rocker • Party Never Ends • Inna • Nirvana • Yo • Heartbreaker • Champagne Problems • Just Dance |  |
| סיבובי הופעות | INNA en Concert • I Am the Club Rocker Tour • Party Never Ends Tour • Nirvana Tour |  |
| אינה – שירים |
| --- | --- | --- |
| Hot | "Hot" • "Love" • "Déjà Vu" • "Amazing" • "10 Minutes" |  |
| I Am the Club Rocker | "Sun Is Up" • "Club Rocker" • "Un Momento" • "Endless" • "Wow" |  |
| Party Never Ends | "Caliente" • "Crazy Sexy Wild" • "Inndia" • "More than Friends" • "Be My Lover" • "In Your Eyes" |  |
| Inna | "Cola Song" • "Good Time" • "Diggy Down" • "We Wanna" • "Bop Bop" • "Yalla" • "Rendez Vous" |  |
| Nirvana | "Gimme Gimme" • "Ruleta" • "Nirvana" • "Heaven" • "No Help" |  |
| Yo | "Ra" • "Iguana" • "Sin Ti" • "Tu Manera" • "Te Vas" |  |
| Heartbreaker | "Flashbacks" • "Maza" |  |
| סינגלים אחרים | "Oh My God" • "Up" • "Tare" |  |
| השתתפות בסינגלים | "Me Gusta" • "Bebe" • "Not My Baby" • "Cool Me Down" • "It Don't Matter" • "Papa" |  |
| --- | --- |
בקרת זהויות :  MusicBrainz release group: aba455be-9f8f-4a5e-82d9-7f1aabad8b66
אארומקסיקו

בואינג 737-700 של החברה
אמבראר E-145 של אארומקסיקו קונקט
בואינג 767-200 של החברה בסכמת הצביעה הישנה
אָאֵרוֹמֶקְסִיקוֹ (בספרדית: AeroMéxico, נהגה בספרדית: אָאֵרוֹמֵחִיקוֹ) היא חברת התעופה הלאומית של מקסיקו והגדולה ביותר במדינה. בסיסה הראשי נמצא בנמל התעופה הבינלאומי של מקסיקו סיטי. החברה מפעילה טיסות סדירות פנימיות במקסיקו וכן טיסות בינלאומיות ליעדים באירופה, אסיה, דרום אמריקה, מרכז אמריקה וצפון אמריקה.
תולדות החברה

החברה נוסדה בספטמבר 1934 על ידי אנטוניו דיאס לומברדו. טיסתה הראשונה התבצעה בקו אקפולקו–מקסיקו סיטי. בתחילת שנות ה-50 של המאה ה-20 החלה החברה לצמוח במהירות: נקנו כמה חברות מקסיקניות קטנות, נקנו מטוסי דאגלס DC-3 ו-DC-4 ונפתחו קווים לארצות הברית ואירופה. בהמשך הוחלפו מטוסי ה-DC-4 במטוסי DC-6 ומטוסי "בריסטול בריטניה". בשנת 1959 הפכה החברה לחברת התעופה הלאומית של מקסיקו.
בשנת 1961 קנתה החברה את מטוסי הסילון הראשונים שלה מדגם DC-8. בתחילת שנות ה-70 החליטה ממשלת מקסיקו לאחד את פעילות כל חברות התעופה שביצעו טיסות מקומיות ולשייך אותן לאארומקסיקו. בשנת 1974 קיבלה החברה לראשונה את מטוסי הדאגלס DC-10-30, מטוסיה רחבי הגוף הראשונים. באותה שנה קיבלה החברה גם מטוסי דאגלס DC-9-30 ראשונים שהיוו את הבסיס לטיסות המקומיות והאזוריות.
ב-31 באוגוסט 1986 התרסק מטוס דאגלאס DC-9-30 כשהתקרב לנחיתה בנמל התעופה הבינלאומי של לוס אנג'לס. כל האנשים שהיו על המטוס נהרגו. זוהי הייתה התאונה הקשה היחידה בתולדות החברה.
בתחילת שנות ה-90 של המאה ה-20 קיבלה החברה את מטוסי הבואינג הראשונים שלה מדגם בואינג 767 שהחל להחליף בהדרגה את מטוסי ה-DC-10. בשנת 2000 יסדה החברה יחד עם דלתא איירליינס, אייר פראנס וקוריאן אייר את ברית חברות התעופה סקאיי טים.
צי המטוסים

צי המטוסים של החברה נכון לאוגוסט 2020:
| כלי טיס | בצי | בהזמנה | נוסעים> C | נוסעים> W | נוסעים> Y | נוסעים> סה"כ | הערות |  |
| --- | --- | --- | --- | --- | --- | --- | --- | --- |
| בואינג 737-700 | 6 | — | 12 | 18 | 94 | 124 |  |  |
| בואינג 737-800 | 31 | — | 16 | 18 | 126 | 160 |  |  |
| בואינג 737-800 | 31 | — | — | 18 | 168 | 186 |  |  |
| בואינג 737-8MAX | 6 | 44 | 16 | 18 | 132 | 166 |  |  |
| בואינג 737-9MAX | — | 10 | 16 | 18 | 147 | 181 |  |  |
| בואינג 787-8 | 9 | — | 32 | 27 | 184 | 243 |  |  |
| בואינג 787-9 | 10 | 4 | 36 | 27 | 211 | 274 |  |  |
| סה"כ | 62 | 58 |  |  |  |  |  |  |
חברות בת

אארומקסיקו קונקט - חברה לטיסות מקומיות. ברשות החברה מעל 40 מטוסים מתוצרת אמבראר וסאאב, והיא טסה ל-47 יעדים.
אארומקספרס - חברה למשלוח מטענים במטוסי אארומקסיקו.
אארומקסיקו טראוול - חברת לטיסות שכר שבסיסה בקנקון. ברשות החברה שלושה מטוסים מתוצרת מקדונל דאגלאס.
הערות שוליים

↑  פרטי צי המטוסים של אארומקסיקו, באתר airfleets.net (באנגלית)
| סקאיי טים |
| --- | --- | --- |
| מייסדות | אארומקסיקו • אייר פראנס • דלתא איירליינס • קוריאן אייר |  |
| חברות | אארולינאס ארחנטינס • איי.טי.איי. איירווייז • אייר אירופה • אירופלוט • גארודה אינדונזיה • וייטנאם איירליינס • טארום • מידל איסט איירליינס • סעודיה • צ'ק איירליינס • צ'יינה איירליינס • צ'יינה איסטרן איירליינס • KLM • קניה איירווייז • שיאמן איירליינס |  |
| חברות שותפות | אייר אירופה אקספרס (אנ') • אייר פראנס הופ • אארומקסיקו קונקט (אנ') • דלתא קונקשן (אנ') • דלתא שאטל (אנ') • KLM Cityhopper • מנדרין איירליינס (אנ') • שנגחאי איירליינס |  |
| חברות עבר | אליטליה • אליטליה אקספרס • אליטליה סיטיליינר (אנ') • אאוסטרל ליניאס אאריאס • בריט אייר • Joon • דונאוויה • נורת'ווסט איירליינס • סיטיג'ט • צ'יינה סאות'רן איירליינס • קונטיננטל איירליינס • קופה איירליינס • רז'יונל |  |
| --- | --- |
בקרת זהויות :  GND: 16037720-1  ISNI: 0000 0001 0708 4313  LCCN: n86039995  VIAF: 156020691   WorldCat (עם VIAF): 156020691
Takeout Double

Takeout Double היא קונבנציית הכרזה (אנ') נפוצה בברידג'. ההכרזה נעשית לאחר הכרזה של שחקן יריב. הכרזת Takeout Double מבקשת מהשותף להכריז את הסדרה הארוכה ביותר שלו, פרט לסדרה שהוכרזה על ידי היריב. המונח Takeout ,המהווה חלק משם הקונבנציה, מציין הוצאה מחוזה מוכפל (Double) לחוזה בסדרה אחרת. ברוב המקרים הכרזת Takeout Double מתארת יד עם 12 עד 14 נקודות ועם קוצר בסדרה שהוכרזה על ידי השחקן היריב.
Takeout Double היא קונבנציית הכרזה חשובה משום שהיא כנראה הקונבנציה שהמצב בו נדרש שימוש בה הוא השכיח ביותר מכל הקונבנציות.
התפתחות המושג כפל (Double)

במקור הייתה הכרזת Double הכרזת כפל מעניש. כאשר היריב אינו מבצע את החוזה שהוא הכריז, הוא נענש יותר מאשר במצב בו אינו מבצע את החוזה ללא כפל. במשך השנים התפתח משחק הברידג' ונמצאו גם שימושים לא טבעיים להכרזת ה-Double. כל שימוש כזה הוא קונבנציית הכרזה המתבצעת בתנאים שונים ויש לה משמעות אחרת מאשר לאותה הכרזה במצבים אחרים. היתרון של השימוש בהכרזת Double כקונבנציה הוא היכולת להכריז בגובה הנמוך ביותר האפשרי. כל הכרזה אחרת היא גבוהה יותר ולכן משאירה פחות מרחב להכרזות נוספות בגובה נמוך.

 בין הכרזות ה-Double כקונבנציה אפשר לציין את הכרזת Negative Double, הכרזת Support Double, הכרזת Maximal Double והכרזת Takeout Double.


Takeout Double הומצא בשנים 1912 ו-1913 במקביל על ידי שני שחקני ברידג' אמריקאים Bryant McCampbel מסנט לואיס ו-Charles Patton קצין בצבא ארצות הברית.
תנאים להכרזת Takeout Double

התנאים מתייחסים להכרזה הראשונה של השחקן המכריז מיד לאחר היריב שפתח.


גם במצבים הבאים הכרזת כפל היא Takeout:
יריב פתח השותף הכריז Pass היריב השני תמך בסדרת היריב.
דוגמה: צפון פתח ♣1. מזרח הכריז Pass. דרום הכריז ♣2. מערב הכפיל.
יריב פתח השותף הכריז Pass היריב השני הכריז סדרה אחרת.
דוגמה: צפון פתח ♣1. מזרח הכריז Pass. דרום הכריז ♦1. מערב הכפיל. מערב מבטיח לפחות רביעיות בסדרת ה-♥ ובסדרת ה-♠ ולפחות 12 נקודות.


אין הכרזת Takeout Double אחרי, שהשותף הכריז הכרזה שאינה Pass. לדוגמה במהלך ההכרזה הבאה ה Double אינו Takeout Double.
הפותח פתח ♠1 והיריב שאחריו הכריז Pass. שותפו של הפותח הכריז 1NT. היריב שאחריו הכריז Pass. הפותח הכריז ♠2.היריב שאחריו הכריז Double. בדוגמה זו הכרזת ה Double היא קרוב לוודאי מענישה. סביר להניח שהכרזת ה Pass של השחקן שהכפיל היא Pass מלכודת. לשחקן יש יותר נקודות מהנדרש לפתוח והרבה קלפים בסדרת ה ♠.


אין הכרזת Takeout Double לאחר פתיחה בגובה 4 של היריב. במקרה זה בדרך כלל הכרזת ה-Double היא מענישה.


המכריז Takeout Double מבטיח לפחות 12 נקודות.
כאשר למכריז 12 עד 14 נקודות, על מנת להכריז Takeout Double, חלוקת הקלפים שבידו צריכה לענות לתנאים הבאים:
למכריז קוצר בסדרה אותה הכריז השחקן היריב, כלומר: לכל היותר שני קלפים.
למכריז לפחות שלושה קלפים בכל אחת מהסדרות האחרות.
דוגמאות


לאחר שהיריב פתח ♦1 נכריז Double עם היד הבאה:

 A1098 ♠

 KJ83 ♥

 6 ♦

 KJ102 ♣


ביד זו יש לנו 12 נקודות, קלף בודד בסדרה שהכריז היריב (עונה על התנאי הראשון של קוצר בסדרת היריב), ארבעה קלפים בכל אחת מהסדרות האחרות (עונה על התנאי של לפחות שלושה קלפים בכל אחת מהסדרות האחרות).


לעומת זאת לאחר שהיריב פתח ♦1 עם היד הבאה עם 13 נקודות נכריז Pass:

 A3 ♠

 K83 ♥

 Q543 ♦

 AJ42 ♣


היד אינה עונה על התנאי הראשון של קוצר בסדרת היריב (יש לנו 4 קלפים) ואינה עונה על התנאי השני של לפחות שלושה קלפים בכל אחת מהסדרות האחרות (יש לנו שני קלפים בסדרת ה ♠).




בידיים עם 15 עד 16 נדרשים תנאים דומים לתנאים הנדרשים להכרזת Takeout Double עם 12 עד 14 נקודות, אבל ניתן להכריז גם במקרים בהם יש חריגה מהתנאים.




כאשר למכריז 17 נקודות או יותר לא נדרשים תנאים ביחס לחלוקת הקלפים שבידו.


כך למשל גם עם היד הבאה בה 17 נקודות נכריז Double:

 AKQJ103 ♠

 K2 ♥

 743 ♦

 A2 ♣


יד זו אינה עונה על התנאי של קוצר בסדרת היריב ואינה עונה על התנאי של לפחות שלושה קלפים בכל סדרה אחרת (רק בסדרת ה ♠ יש יותר משלושה קלפים).למרות זאת נכריז הכרזת Takeout Double משום שיש בה 17 נקודות.
תשובות להכרזת Takeout Double

היות שהכרזת Takeout Double אינה הכרזת כפל מענישה כמעט בכל המקרים אין הכרזת Pass. ככל שהיד של המשיב חלשה יותר כך חשוב יותר להימנע מהכרזת Pass. היות שהמטרה העיקרית של המשיב היא למצוא התאמה בסדרה אותה ישחקו הוא ושותפו, בדרך כלל מכריז המשיב בסדרה הארוכה ביותר שלו.


המשיב מניח שלמכריז ה-Takeout Double יש 12 עד 14 נקודות.
תשובות להכרזת Takeout Double > הכרזת סדרה ללא קפיצה

מתארת יד עם 0 עד 8 נקודות. ההכרזה היא בסדרה הארוכה ביותר. ההכרזה מבטיחה לפחות ארבעה קלפים בסדרה המוכרזת.


דוגמה:


לאחר שהיריב פתח ♦1 והשותף הכריז Double נכריז ♠1 עם היד הבאה:

 65432 ♠

 983 ♥

 82 ♦

 1074 ♣
תשובות להכרזת Takeout Double > הכרזת סדרה עם קפיצה

מתארת יד עם 9 עד 11 נקודות. ההכרזה היא בסדרה הארוכה ביותר.


דוגמה:


לאחר שהיריב פתח ♦1 והשותף הכריז Double נכריז ♠2 עם היד הבאה:

 AK432 ♠

 KJ3 ♥

 82 ♦

 1074 ♣
תשובות להכרזת Takeout Double > הכרזת Cue Bid

Cue Bid היא הכרזה בסדרה אותה הכריז היריב. הכרזה זו היא הכרזה לא טבעית המתארת יד עם 12 נקודות או יותר.


דוגמה:


לאחר שהיריב פתח ♦1 והשותף הכריז Double נכריז ♦2 עם היד הבאה:

 AK432 ♠

 KJ3 ♥

 82 ♦

 Q107 ♣
תשובות להכרזת Takeout Double > הכרזה עם קפיצה בשניים לגובה 3

יד עם סדרה ארוכה וטובה ללא מספיק נקודות למשחק מלא. השותף יכול להחליט שהיד שהוא מחזיק מספיקה למשחק מלא בסדרה הארוכה.


דוגמה:


לאחר שהיריב פתח ♦1 והשותף הכריז Double נכריז ♥3 עם היד הבאה:

 32 ♠

 AK10875 ♥

 82 ♦

 1087 ♣
תשובות להכרזת Takeout Double > הכרזת NT

מחייב לפחות עוצר אחד בסדרה אותה הכריז היריב. נעשית בדרך כלל עם שני עוצרים.
עם 7 עד 10 נקודות מכריזים 1NT. יש המכריזים גם עם 6 נקודות או אפילו 5 נקודות.
דוגמה:


לאחר שהיריב פתח ♦1 והשותף הכריז Double נכריז 1NT עם היד הבאה:

 J105 ♠

 K107 ♥

 KJ82 ♦

 1098 ♣
עם 10 עד 12 נקודות מכריזים 2NT.
עם 12 נקודות אפשר להכריז גם Cue bid.
דוגמה:


לאחר שהיריב פתח ♦1 והשותף הכריז Double נכריז 2NT עם היד הבאה:

 QJ7 ♠

 K107 ♥

 K1082 ♦

 Q108 ♣
עם 13 עד 15 נקודות ויד מאוזנת אפשר להכריז 3NT.
כפי שצוין קודם ביד עם פתיחה לפחות אפשר להכריז Cue Bid. הבחירה בין הכרזה כזו לבין 3NT תלויה בהערכה מהו החוזה האופטימלי: משחק מלא ללא שליט או משחק מלא עם שליט.